Amund Gravdal

Amund Gravdal (født 3. juni 1988 i nærheten av Haugesund i Norge) er en norsk billedkunstner.

Gravdal studerte kunst ved Nordland kunst- og filmfagskole fra 2009 til 2011.

Fra 2015 var Gravdal med i kunstkollektivet Haugaland Kunstverk en periode frem til 2017. Sommeren 2017 hadde Gravdal sin første seperatutstilling i Haugesund, på galleri RomFor. Utstillingen, som var støttet av Nordisk Kulturråd, bestod av tolv malerier, hvert verk med tilhørende lydinstallasjon.

Amund Gravdal jobber hovedsakelig innenfor figurativt landskap, men har også jobbet med lydinstallasjoner til flere utstillinger, i tillegg til musikalske utgivelser. 

Gravdal har hatt flere separatutstillinger blant annet i Tysvær Kunstlag (2019), Bømlo Kunstlag (2022), Vognhallen, Os (2022) og Tysvær Kulturhus (2023) .

Amund Gravdal er medlem av Landsforeningen Norske Malere (LNM).

Referanser 

Norske billedkunstnere